text: Kaos i Liberal Alliance
  08 marts 2013 kl. 16.16
  Bestyrelsen i Liberal Alliance i Fredericia har meldt sig ud af partiet efter en kaotisk generalforsamling.
  Der er igen kaos i det politiske liv i Fredericia. Denne gang hos Liberal Alliance. Skuffelse over landsledelsen har fået hele den lokale bestyrelse i Fredericia til at melde sig ud af partiet.
  Partiet er ude i et internt opgør efter en kaotisk generalforsamling tirsdag aften. En generalforsamling, der nu er blevet erklæret i strid med vedtægterne - og dermed ugyldig af Sydjyllands Storkreds.
  Uroen i Liberal Alliances Fredericia-afdeling bunder i en personstrid omkring den nyvalgte spidskandidat Kent Hedemann Kristensen. Partiets bestyrelse mener ikke, at den nyvalgte kandidats støtter var stemmeberettigede - og derfor har de nu samlet meldt sig ud af partiet.
  